da sl da de de da da ro da da da da da da da da da da da da da da da da da da en da da da es es en tr lt da da da de da en da da sl ca nds da sl da da da sv en da id en en nb en en en en en en en da en gu en
Marianne Karlberg: Kvindekampen er flyttet ind i den klassiske musik – Frie Grønne
Den klassiske musik må nu forholde sig til skyggesiden af en gammeldags tavshedskultur og nedarvede privilegier.
Af Marianne Karlberg, musikagent og kandidat for Frie Grønne
Og hvordan går det så egentlig med ligestillingen indenfor den klassiske musik? Tjo….. det kommer som bekendt an på øjnene der ser.
I efteråret 2020 bragede #METOO gennem den danske lydmur og også den klassiske musik måtte forholde sig til skyggesiden af tavshedskultur og nedarvede privilegier i et gammeldags hierarki. Det blev en brat opvågning for os alle – inklusive mig selv.
Da skandalerne væltede ud af skabet fra alle hjørner i samfundet, iværksatte jeg en underskriftsindsamling på Facebook under overskriften ”METOO – Den klassiske musik står sammen i ønsket om et opgør mod sexisme, magtmisbrug og krænkende adfærd”.
Opråbet ledte til mere end 250 underskrifter, en lang række personlige historier fra både mænd og kvinder, et interview i Kulturen på P1, to artikler i Kulturmonitor samt en forsideartikel i Information. Døren blev, takket være de mange musikere, der endelig stod frem, sparket ind, og opråbet gav genlyd på de øverste ledelsesgange i den klassiske musik.
Men træerne vokser som bekendt ikke ind i himlen, og emnet er langt fra uddebatteret, og vi er langt fra i mål. Rammerne for repressalier ved magtmisbrug og krænkende handlinger er kun lige skitseret mange steder, og i det kommende år bliver det en bunden ledelsesopgave – en bunden opgave for os alle sammen – at fastholde emnet og forsøge at belyse dilemmaerne fra nye vikler. Det bliver spændende at følge og være en del af.
Hvis vi skal finde nye veje til at ændre adfærd og gøre op med indforstået kultur, der kan lede til magtmisbrug og sexisme, kræver det både vilje, personligt mod og ikke mindst politiske beslutninger. Derfor kalder de interne rapporter om krænkelser og magtmisbrug i de politiske partier (senest hos S og R) på min store respekt.
Det er både nedslående og skræmmende læsning, men ordet skaber som bekendt, hvad det nævner. Vi har fået et sprog og dermed en erkendelse af problemets omfang, som skaber håb, når næste halvleg tager sin begyndelse, og de konstruktive ideer skal på bordet.
Klassisk musik i Danmark er et besynderligt paradoks, når det gælder ligestilling. På den ene side bliver der uddannet stort set lige mange mænd og kvinder indenfor klassisk musik, og en række mindre ensembler og selvejende operaensembler har i dag kvindelige ledere. Og med valget i 2020 af en kvindelig leder i både Dansk Musiker Forbund og Dansk Artist Forbund er der blevet skabt håb om en ny diskurs og et nyt fokus på ligestilling. For der er i den grad forsat plads til forbedring.
På navnelisten over de største embeder indenfor den klassiske musik finder vi nemlig ikke et eneste kvindeligt navn!
Det drejer sig om: DR Symfoniorkester, Det Kgl. Kapel., 5 Landsdelsorkestre, Operaen og Jyske Opera og 4 Musikkonservatorier.
Det er 8. marts, det er kvindernes kampdag, og jeg vælger faktisk at tro, at #METOO-opgøret i 2020 bliver det definerende øjeblik for det videre arbejde med ligestilling i Danmark.
Foråret er på vej.
Christiansborg Slotsplads 1 1218 DK-
Alle rettigheder forbeholdes 2022 friegronne.dk
To provide te best experiences, we use technologies like cookies to store and/or access device information. Consenting to these technologies will allow us to process data such as browsing behavior or unique IDs on this site. Not consenting or withdrawing consent, may adversely affect certain features and functions.
Functional Functional Altid aktiv
Te technical storage or access is strictly necessary for te legitimate purpose of enabling te use of a specific service explicitly requested by te subscriber or user, or for te sole purpose of carrying out te transmission of a communication over an electronic communications network.
Te technical storage or access is necessary for te legitimate purpose of storing preferences that are not requested by te subscriber or user.
Te technical storage or access that is used exclusively for statistical purposes. Te technical storage or access that is used exclusively for anonymous statistical purposes. Without a subpoena, voluntary compliance on te part of your Internet Service Provider, or additional records from a third party, information stored or retrieved for this purpose alone cannot usually be used to identify you.
Te technical storage or access is required to create user profiles to send advertising, or to track te user on a website or across several websites for similar marketing purposes.
Vælg muligheder Manage services Vælg forhandler Læs mere om disse formål
Accept Deny View preferences Save preferences View preferences